tartuNLP/wikipedia-smugri-20251201 huggingface dataset:
Elämänlaatu

Elämänlaatu tarkoittaa sitä, millainen ihmisen elämä on tai millaiseksi hän sen kokee. Aiemmin käsite "elämänlaatu" on merkinnyt elämäntapaa, elintapoja (esimerkiksi hillitön tai siivo elämänlaatu).
Nykyisin termillä yleensä tarkoitetaan "elämisen, elinolojen laatua henkisin arvoin mitattuna".
Läheisiä ja elämänlaatuun vaikuttavia käsitteitä ovat elintaso, elinolot ja hyvinvointi, mutta elämänlaatu on näitä kaikkia henkisempi ja abstraktimpi. Elämänlaatu lienee lähellä henkistä hyvinvointia, se kuvastaa sitä missä määrin ihminen viihtyy elämässään ja nauttii siitä, toimivatko ihmissuhteet, jääkö aikaa harrastuksiin ja luovuuteen, saako ylipäänsä tehdä sitä mitä haluaa ja käyttää kykyjään mielekkäästi, kohtelevatko ihmiset hyvin vai huonosti, onko riittävästi kiireettömiä, stressittömiä hetkiä, onko elinympäristö miellyttävä ja oman maun mukainen. Kaikki tämä kuuluu elämänlaatuun – ei niinkään aineellinen elintaso ja asema (joskin ne voivat tietyiltä osin kohentaa elämänlaatua).
Elämänlaatu tieteen käsitteenä.
Elämänlaatu on käsitteenä olemassa usealla tieteenalalla, esimerkiksi yhteiskuntatieteissä. Myös lääketieteessä käsite on käytössä muun muassa sairauden hoitotulosta arvioitaessa. Siksi elämänlaadun mittaamiseksi on myös kehitetty menetelmiä. Muun muassa Maailman terveysjärjestö WHO aloitti oman projektinsa globaalien elämänlaadun arviointimenetelmien kehittämiseksi vuonna 1991. Sen tavoitteena on arvioida yksilön kokemuksia elämänsä laadusta hänen kulttuurinsa, henkilökohtaisten elämäntavoitteiden, arvojärjestelmän kontekstissa.
Suomalainen sosiologi Erik Allardt kirjoitti hyvinvoinnista ja siihen liittyvistä käsitteistä, muun muassa elämänlaadusta erityisesti 1980-luvulla. Hänen mukaansa elämänlaatu sisältää laajassa merkityksessään kaiken, mikä on tarpeen, jotta ihmiset voivat hyvin. Se kattaa aineellisen elintason, sosiaaliset suhteet, elämän mielekkyyden ja virittävyyden, subjektiivisen tyytyväisyyden ja viihtyisän ympäristön. Hän vertaa sitä hyvinvoinnin käsitteeseen, jonka hän jakoi omistamiseen (having, tulot, asuminen, terveys, elintason osatekijät), rakastamiseen (loving, ihmissuhteet, perhekiinteys) ja olemiseen (being, itsensä toteuttaminen, vaikuttamismahdollisuus). Monissa muissakin tutkimuksissa elämänlaatu jaetaan objektiiviseen (esim. toimintakyky, elinolosuhteet) ja subjektiiviseen (esimerkiksi hyvinvointi, onnellisuus, tyytyväisyys elämään, yksilön oma arvio elämästään) elämänlaatuun.
Sotaooppera

Sotaooppera () on Bengt Pohjasen ja Kaj Chydeniuksen musiikkinäytelmä. Se esitettiin Haaparannalla kesällä 2009 kymmenen kertaa kesä-heinäkuussa. Esityksen kesto oli noin 2,5 tuntia. "Sotaoopperassa" oli mukana noin sata ammattilais- ja harrastajaesiintyjää Suomesta ja Ruotsista. Esityskielenä oli osin meänkieli, osin suomi ja ruotsi.
Pohjanen on aikaisemmin tehnyt paikallishistoriaan liittyvät näytelmät "Joppausooppera" ja "Laestadiuksen ooppera". "Sotaooppera" on trilogian kolmas ja suurin esitys, ja se päättää Tornionlaakson historiaa käsittelevän sarjan. Teos perustuu 200 vuoden takaiseen Suomen sodan aikaan, jolloin Ruotsi menetti itäisen puoliskonsa, nykyisen Suomen, Venäjälle. Uusi raja, ”Tsaarin punainen viiva”, vedettiin kulttuurillisesti yhtenäiseen Tornionjokilaaksoon.
Erazem Lorbek

Erazem Lorbek (s. 21. helmikuuta 1984 Ljubljana, Slovenian sosialistinen tasavalta, Jugoslavian sosialistinen liittotasavalta) on slovenialainen koripalloilija, joka on viimeksi edustanut FC Barcelonaa.
Ura.
Lorbek aloitti uransa Union Olimpijan juniorijoukkueissa. Hän teki ensiesiintymisensä Union Olimpijan kanssa kaudella 1999-2000, kun hän pelasi seuran kakkosjoukkueessa. Vuonna 2002 hän siirtyi pelaamaan yliopistokoripalloa Michigan State Universityn koripallojoukkueeseen. Yliopistonkoripallon pelitapa ei kuitenkaan sopinut hänelle, jonka takia hän halusi palata takaisin Eurooppaan jo yhden kauden jälkeen. Hän palasi Fortitudo Bolognaan, jossa hän pääsi pelaamaan myös Euroliigaa. 
Lorbek ehti ilmoittautua jo vuoden 2004 NBA:n varaustilaisuuteen, mutta vetäytyi lopulta. Vuoden 2005 varaustilaisuuteen hän kuitenkin osallistui ja Indiana Pacers varasi hänet numerolla 46. Lorbek ei kuitenkaan lähtenyt pelaamaan NBA:han vaan meni takaisin Eurooppaan. Vuonna 2006 hän siirtyi lainalle Unicaja Málagaan Pallacanestro Trevisosta. Lorbek oli pakotettu luopumaan sopimuksestaan Pallacanestro Trevison kanssa ja hän siirtyikin kaudeksi 2007-2008 Lottomatica Romaan. Viimeistään tällöin hän löi itsensä läpi ja pelasi siihen astisen uransa parhaan kauden tehden 13,3 pistettä ja ottaen 5,8 levypalloa ottelua kohden. Kauden jälkeen CSKA Moskova oli kiinnostunut Lorbekista ja hän siirtyi Venäjälle. CSKA:n kanssa Lorbek pelasi aina Euroliigan finaalissa ja voitti myös Venäjän mestaruuden. Kauden jälkeen hän siirtyi FC Barcelona Bàsquetin riveihin.
Kolmisoppinen

Kolmisoppinen voi tarkoittaa seuraavia:
Merenrantaniitty

Merenrantaniitty on avoin, matalia heiniä ja ruohoja sisältävä niitty, jonka kasvillisuus on rannan suuntaisesti vyöhykkeistä.
Merenrantaniityillä voi kasvaa myös suurempia kasveja, kuten katajia, mutta puita ja pensaita on muuten vähän. Sen kasvillisuus on luontaista tai kehittynyt niiton ja laidunnuksen seurauksena. Perinteisesti rantaniityillä laiduntavat nautakarja ja lampaat. Niityllä on usein kosteampia lampareita ja meriveden ollessa korkealla nousee se niitylle. Merenrantaniityillä pesivät muun muassa punajalkaviklo ja etelänsuosirri.
Uhat.
Merenrantaniittyjen pahimpina uhkina ovat laidunnuksen vähentyminen sekä rantojen rehevöityminen, jonka seurauksena niittykasvillisuus on monin paikoin hävinnyt ja rantaniittyjä uhkaa pusikoituminen ja umpeenkasvu. Myös ranta-alueiden rakentaminen ja ojitukset ovat vakava uhka niityille. Niittyjen hoitoon on mahdollista saada maatalouden ympäristötukea.
Suojelu.
Suomessa merenrantaniityt on suojeltu luonnonsuojelulain 29 § mukaisesti. Luonnontilaisia tai luonnontilaiseen verrattavia merenrantaniittyjä ei saa muuttaa niin, että luontotyypin ominaispiirteiden säilyminen kyseisellä alueella vaarantuu.
Tiddy Nordman

Karl Teodard (Tiddy) Nordman () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan muun muassa komppanianpäällikkönä. 
Perhe ja koulutus.
Nordmanin vanhemmat olivat maalarimestari Mårten Nordman ja Maria Matilda Björklund. Hän kävi kahdeksan luokkaa Vaasan ruotsalaista lyseota. 
Jääkärikausi.
Nordman toimi jääkärivärvärinä Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 4. lokakuuta 1915, josta hänet siirrettiin pataljoonan täydennysjoukkoon 11. toukokuuta 1916 ja komennettiin edelleen Saksan meriesikunnan käyttöön. Hän teki meriesikunnan toimeksiantamana useita matkoja Suomeen ja Muurmannille. Näillä matkoillaan hän järjesti etappitien saksalaisten sotavankien kuljettamiseksi Muurmannilta Ruotsiin. Suomesta hänet määrättiin kevättalvella vuonna 1917 Ruotsiin ja Suomeen Saksasta erikoistehtäviä suorittamaan lähetetyn komennuskunnan päälliköksi. Tämän komennuskunnan päällikkönä hän tuli tovereidensa kera pidätetyksi Ruotsin ja Suomen rajalla. Pidätyksensä jälkeen Ruotsin viranomaiset pitivät häntä silmällä Luulajassa ja Tukholmassa. Ruotsin viranomaisten laskettua Nordmanin vapaaksi hän jatkoi alkuperäistä tehtäväänsä. Ruotsista hän palasi takaisin Suomeen syystalvella vuonna 1917 ja sai sen jälkeen määräyksen kouluttaa suojeluskuntalaisia. 
Suomen sisällissota.
Nordman liittyi sisällissodan puhjettua oberzugführer Friedel Jacobssonin komennuskuntaan, minkä mukana hän matkusti Tornioon ja osallistui siellä paikkakunnan valtaukseen. Torniosta hän matkusti Mustasaareen, missä hän järjesteli paikalliset suojeluskuntalaiset, mutta hän sai 25. helmikuuta 1918 verensyöksyn ja sairastui keuhkotautiin ja hänet toimitettiin sairaalahoitoon. Sairaalasta palattuaan hänet sijoitettiin huhtikuun puolivälissä vänrikiksi ylennettynä palvelukseen komppanianpäälliköksi Porin rykmentin I pataljoonan 2. komppaniaan, jonka mukana hän osallistui puhdistustoimiin Urjalan ja Toijalan alueilla. 
Sisällissodan jälkeinen aika.
Nordman siirrettiin sisällissodan jälkeen 4. elokuuta 1918 alkaen Suomen valkoisen kaartin II pataljoonaan. Armeijasta hän erosi sairauden takia 31. tammikuuta 1919. Lopulta hän kuoli keuhkotautiin 21. joulukuuta 1922 ja hänet haudattiin Vaasaan.
Karl Nordberg

Karl Ragnar Olof Nordberg () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana, jossa tehtävässä hän kaatui lopulta Kämärän asemalla käydyssä taistelussa. 
Perhe ja koulutus.
Nordbergin vanhemmat olivat tullipäällysmies Karl Viktor Nordberg ja Olga Sofia Rödlin. Hän kävi kaksi luokkaa Kotkan ruotsalaista yhteiskoulua ja kuusi luokkaa Helsingin ruotsalaista reaalilyseota. 
Jääkärikausi.
Nordberg liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 15. joulukuuta 1915. Hänet siirrettiin pataljoonan rintamalta paluun jälkeen pataljoonan 1. konekiväärikomppaniaan 10. heinäkuuta 1917 alkaen, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Libaussa järjestetyn sotakoulun B-kurssin.
Suomen sisällissota.
Nordberg astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 4. komppaniaan, josta hänet siirrettiin 22. maaliskuuta 1918 alkaen 4. komppaniasta muodostettuun konekiväärikomppaniaan. Hän osallistui sisällissodan taisteluihin Lempäälässä ja Vuohiniemellä. Tampereen valtauksen jälkeen hänet siirrettiin 10. huhtikuuta 1918 alkaen joukkueenjohtajaksi 1. komppaniaan ja osallistui sen mukana taisteluihin Kämärän asemalla, jossa hän kaatui taistelussa 24. huhtikuuta 1918. Hänet haudattiin Kotkan hautausmaalle.
Armas Nissilä

Armas Selim Nissilä () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan talouspäällikkönä. Nissilä osallistui vielä talvi- ja jatkosotaan, jossa viimeksi mainitussa hänen sotilasuransa päättyi haavoittumiseen Uhtualla.
Perhe ja koulutus.
Nissilän vanhemmat olivat agronomi Juhan Selim Nissilä ja Hulda Susanna Skogster. Hänet vihittiin avioliittoon vuonna 1922 Lisa Adamin kanssa. Hän kirjoitti ylioppilaaksi Hämeenlinna klassillisesta lyseosta vuonna 1911 ja liittyi Karjalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1911 – 1912 ja suoritti diplomi-insinööritutkinnon Charlottenburgin teknillisen korkeakoulun konerakennus- ja sähköteknillisellä osastolla vuonna 1918.
Jääkärikausi.
Nissilä liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 11. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 3. komppaniaan. Nissilä oli yksi niistä viidestä jääkäristä, jotka pääsivät ennen pataljoonan rintamalle siirtymistä tutustumaan majuri Bayerin johdolla itärintaman päämajaan Kovnossa. Tällä vierailulla hän pääsi keskustelemaan kenraaleiden Ludendorffin ja Hindenburgin kanssa. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella. Riianlahdelta hänet siirrettiin pataljoonan täydennysjoukkoon, josta hän sai opintolomaa marraskuussa 1916.
Ensimmäisen maailmansodan jälkeinen aika.
Sisällissodan jälkeen Nissilä toimi sotilasasiamiehen apulaisena Suomen Berliinin lähetystössä. Vuodesta 1919 alkaen hän työskenteli Keskusosuusliike Hankkijan konttorin hoitajana Berliinissä vuoteen 1921 saakka, jolloin hän palasi Suomeen ja työskenteli sen jälkeen sähköosakeyhtiö Siemensin palveluksessa Helsingissä osastonjohtajana ja prokuristina ja vuodesta 1932 alkaen toimitusjohtajana. 
Talvi- ja jatkosota.
Nissilä osallistui talvisotaan Puolustusministeriön viestintätoimistossa, josta hänet komennettiin myöhemmin erikoistehtäviin Saksaan. Saksasta hänet komennettiin niin ikään erikoistehtäviin Suomen Tukholman lähetystöön. Jatkosodan puhjettua Nissilä komennettiin Päämajan Sotatalousesikuntaan, missä hän palveli kuolemaansa saakka.
Eliteserien (jääpallo)

Eliteserien on miesten jääpalloilun korkein sarjataso Norjassa. Sen järjestää Norjan jääpalloliitto, Norges Bandyforbund. Sarjan voittaja on jääpallon Norjan mestari. Eliteserien alkoi kaudella 1988/1989, kun se korvasi 1. divisioonan (norjaksi "1. divisjon") maan korkeimpana sarjatasona.
Kaudella 2010/2011 Eliteserienissä pelaa kahdeksan joukkuetta. Hallitseva Norjan mestari on Solberg Sportsklubb.
Historia.
Norjan mestaruudesta jääpallossa on pelattu vuodesta 1912 lähtien vaihtelevin kilpailumuodoin. Kausina 1968/1969–1987/1988 Norjan korkein jääpalloilun sarjataso oli 1. divisioona. Kaudelle 1988/1989 korkeimman sarjatason aseman sai Eliteserien, ja 1. divisioonasta tuli toiseksi korkein sarjataso.
Mestarien liigan kausi 2005–2006

Mestarien liigan kausi 2005–2006 oli Mestarien liigan 14. kausi. Mestaruuden voitti Barcelona, joka voitti Stade de France-stadionilla Arsenalin 2–1. Suomalaisista joukkueista mukana oli valkeakoskelainen FC Haka, joka putosi toisella karsintakierroksella norjalaiselle Vålerenga Fotballille.
Lohkovaihe.
Jos lohkoissa päädytään tasapeliin, lohkosijoitukset ratkaistaan seuraavasti:
Lohkojan värimerkinnät tarkoittavat seuraavaa:
Popgasm

Popgasm on Sunrise Avenuen toinen albumi. Levy ilmestyi ensimmäisenä Suomessa 6. toukokuuta 2009 ja hiukan myöhemmin Saksassa, sekä Ruotsissa. Myöhemmin vuoden aikana albumi julkaistiin myös muualla maailmassa. Albumi nousi Suomen virallisen listan sijalle 5.
Albumilta julkaistiin singlet "The Whole Story", "Not Again" ja "Welcome to My Life".
Kappaleesta "Birds and Bees" on myös julkaistu promovideo, joka kuvattiin osittain "The Whole Story" -videon lavasteissa.
Dedication (Bay City Rollersin albumi)

Dedication on skotlantilaisen Bay City Rollersin neljäs studioalbumi. Se julkaistiin syyskuussa 1976.
ja miksattiin New Yorkissa. Yhtyeen basisti Alan Longmuirin erottua yhtyeestä tilalle oli otettu kitaristi Ian Mitchell ja
Stuart Wood siirtyi basistiksi.
Albumin tunnetuimpia kappaleita ovat "Rock'n Roll Loveletter", "Money Honey" ja nimikappale "Dedication".
Kappaleet.
Britanniassa julkaistu versio.
A- puoli
B- puoli
Yhdysvalloissa julkaistu versio.
A- puoli
B- puoli
Jaime Rodríguez

Jaime Alberto Rodríguez (17. tammikuuta 1959, San Salvador, El Salvador – 14. syyskuuta 2025 Yhdysvallat) oli elsalvadorilainen jalkapalloilija. Hän pelasi El Salvadorin maajoukkueessa 30 maaottelua vuosina 1979–1989.
Ura.
Rodríguez edusti maataan 1982 MM-kisoissa Espanjassa. Pelaajauransa jälkeen hän on toiminut muun muassa El Salvadorin maajoukkueen apuvalmentajana sekä maan jalkapalloliiton koordinaattorina. Lisäksi Rodriguez on valmentanut Alianz FC -seuraa ja hänellä on myös oma "Chelona"-niminen jalkapalloakatemia. Sen kasvatteja on muun muassa FC Jazzissa vuosina 1999-2001 Veikkausliigaa pelannut Víctor Dubón.
Vuonna 1985 Rodriguez edusti Kokkolan Pallo-Veikkoja jalkapallon SM-sarjassa. Hän oli ensimmäinen Suomen sarjoissa esiintynyt pelaaja, joka on ollut mukana MM-lopputurnauksessa. Rodriguez saapui Suomeen tutustuttuaan Meksikossa valokuvaaja Juha Tammiseen, joka järjesti hänet Martti Kuuselan avustuksella Kokkolaan. Visitti Suomeen jäi kuitenkin lyhyeksi. Rodriguez piti suomalaista jalkapalloilua amatöörimäisenä puuhasteluna, eikä viihtynyt maassa.
KPV:n jälkeen Rodriguez pelasi vielä muun muassa Japanissa, kunnes lopetti uransa vuonna 1994 kotimaansa Alianzissa.
Maze War

Maze War (myös nimillä The Maze Game, Maze Wars, Mazewar tai Maze) on vuonna julkaistu videopeli. "Maze War"issa esiteltiin monia konsepteja, joita on sittemmin käytetty lukuisissa peleissä. Sitä pidetään yhtenä ensimmäisistä ellei ensimmäisenä ensimmäisen persoonan ammuntapeleistä. "Maze Warin" tarkasta julkaisupäivämäärästä on epävarmaa tietoa. Pelin suunnittelija Steve Colleyn mukaan varhainen kahdelle tietokoneelle suunniteltu versio saattoi ilmestyä vuonna 1973 ja verkkomoninpelillinen versio vuonna 1974.
Pelimekaniikka on myöhempiin peleihin verrattaessa yksinkertainen. Pelaaja vaeltaa sokkelossa ja kykenee liikkumaan eteen, taakse, oikealla tai vasemmalle 90 asteen kulmissa. Pelissä käytetään yksinkertaista tiilipohjaista liikkumista, joten pelaaja liikkuu ruudulta toiselle "hyppien". Muut pelaajat näkyvät silmämunina ja heitä voi ampua.
Pelistä oli versio myös Xerox Alto-tietokoneelle.
Juha Annunen

Juha Annunen (s. 16. huhtikuuta 1960 Oulu) on uransa lopettanut jalkapalloilija. Nykyisin Annunen toimii Lahden kaupungin liikuntapaikkahoitajana.
Keskikentällä pelannut Annunen edusti uransa aikana Oulun Työväen Palloilijoita ja Kuusysiä. Annunen muistetaan ennen kaikkea vaarallisista vapaapotkuista, jotka usein tuottivat maaleja. Hän nousi OTP:n edustusjoukkueeseen 1978 ja pelasi seurassa vuoteen 1981 asti sekä SM-sarjassa että 1. divisioonassa. Kaudeksi 1982 Annunen siirtyi Kuuysiin ja voitti heti ensimmäisen Suomen mestaruutensa. Kahden kauden jälkeen hän palasi Ouluun kahdeksi vuodeksi. Annunen siirtyi 1986 takaisin Kuusysiin, jossa hän pelasi 10 kauden ajan aktiiviuransa loppuun asti. Tuona aikana hän voitti Kuusysissä kolme mestaruutta ja neljä SM-hopeaa. Annunen pelasi uransa aikana yhteensä 369 pääsarjatason ottelua ja teki niissä 78 maalia.
Annunen pelasi vuosina 1980–1987 Suomen maajoukkueessa 16 A-maaottelua, joissa hän teki kaksi maalia.
Alanna Ubach

Alanna Noel Ubach (s. 3. lokakuuta 1975 Downey, Kalifornia) on yhdysvaltalainen näyttelijä, joka tunnetaan muun muassa elokuvista "Clockwatchers", "Blondin kosto" ja "Painajainen perheessä".
Hän on esiintynyt myös vierailevissa rooleissa muun muassa televisiosarjoissa "West Wing", "CSI: New York" ja "Monk". Lisäksi Ubach on tehnyt äänirooleja animaatioihin vuodesta 2003 lähtien. Listaan mahtuu animaatioita kuten "Ozzy &amp; Drix", "Brandy ja Herra Whiskers", "El Tigre" ja "Hämmästyttävä Hämähäkkimies".
Jyrki Huhtamäki

Jyrki Tapio Huhtamäki (s. 27. elokuuta 1967 Vaasa) on entinen suomalainen jalkapalloilija.
Keskikenttäpelaajana ja hyökkääjänä pelannut Huhtamäki on Vaasan Peli-Veikkojen kasvatti. Hän aloitti uransa aikuisten tasolla III divisioonassa vaasalaisessa FC Sportissa. Hän siirtyi 2. divisioonan Vaasan Palloseuraan 1986 ja heti seuraavana vuonna Mikkelin Palloilijoihin SM-sarjaan loistavasti menneen kauden jälkeen. Huhtamäki pelasi MP:ssa kuusi kautta ja voitti yhden SM-hopean sekä yhden SM-pronssin. Kaudeksi 1995 Huhtamäki palasi takaisin Vaasan Palloseuraan, jossa hän pelasi vuoteen 2000 asti. Hän saavutti VPS:ssa kaksi SM-hopeaa ja toimi seuran kapteenina. Huhtamäki pelasi uransa aikana yhteensä 260 pääsarjatason ottelua ja teki niissä 69 maalia. Hänet on valittu Veikkausliigan legendaksi.
Huhtamäki pelasi vuosina 1988–1996 Suomen maajoukkueessa 13 A-maaottelua.
Roll the Bones

Roll the Bones on kanadalaisen rock-yhtye Rushin 14. studioalbumi. 
Lyriikoiltaan Roll the Bones on yksi Rushin tummemmista albumeista, sillä ne käsittelevät kuolemaa, mutta musiikillisesti albumi on melko samanlainen kuin edeltäjänsä. "Dreamline" nousi albumin suosituimmaksi kappaleeksi, ja sitä pidetään yhtenä Rushin 1990-luvun tuotannon parhaimmista kappaleista. Myös nimikkokappale on melko suosittu keikoilla. 
Albumi myi platinaa kotimaassaan Kanadassa sekä Yhdysvalloissa. Albumin kansi voitti vuonna 1992 Juno Award- palkinnon parhaasta albumin kannesta.
Artturi Nikula

Artturi Alarik Armas Nikula () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan talouspäällikkönä. Nikula osallistui vielä talvi- ja jatkosotaan, jossa viimeksi mainitussa hänen sotilasuransa päättyi haavoittumiseen Uhtualla.
Perhe ja koulutus.
Nikulan vanhemmat olivat kruununvouti Matti Nikula ja Maria Hyyppä. Hänet vihittiin avioliittoon vuonna 1920 Rauha Elisabet Hannukselan kanssa. Hän kävi viisi luokkaa Kokkolan suomalaista yhteiskoulua. Hän suoritti Taistelukoulun komppanianpäällikkökurssin vuonna 1930.
Jääkärikausi.
Nikula työskenteli konttorialalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota.
Nikula astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan talouspäälliköksi 1. Jääkärirykmentin 2. jääkäripataljoonaan. Hän osallistui sisällissodan taisteluihin Lempäälässä, Kämärällä ja Viipurissa.
Sisällissodan jälkeinen aika.
Nikula palveli sisällissodan jälkeen nuorempana upseerina Kaartin jääkäripataljoonassa, josta hänet siirrettiin päälliköksi 22. tammikuuta 1919 alkaen Jääkäriprikaatin polkupyöräosastoon (myöhemmin polkupyöräkomppania). Seuraavaksi hänet siirrettiin 31. maaliskuuta 1920 alkaen Pohjanmaan jääkäripataljoonan 2. komppanian ja 21. maaliskuuta 1923 alkaen Lapin rajavartioston 1. komppanian. Lapin rajavartiostosta Nikula siirrettiin 16. lokakuuta 1928 Kainuun rajavartioston 2. komppanian ja edelleen 1. tammikuuta 1930 alkaen päälliköksi Salmin rajavartioston 1. komppaniaan.
Talvi- ja jatkosota.
Nikula osallistui talvisotaan Erillisen pataljoona 8:n komentajana ja osallistui taisteluihin Ruokojärvellä, Hippalassa, Lemetillä, Repomäellä, Kelivaarassa, Warojenkivellä, Ukonlammilla, Ruunaviidanmäellä ja Lavajärvellä. Välirauhan aikana hän toimi III pataljoonan komentajana Jalkaväkirykmentti 25:ssä ja myöhemmin 10. Prikaatissa. Prikaatista hänet siirrettiin aluepäälliköksi Raahen suojeluskuntapiiriin.
Jatkosodan puhjettua Nikula siirrettiin pataljoonan komentajaksi Jalkaväkirykmentti 32:een, jonka komentajana hän osallistui taisteluihin Uhtualla, jossa hän haavoittui 21. heinäkuuta 1941 Pistajoella. Haavoittumisensa jälkeen hän oli hoidettavana useassa sotasairaalassa viimeksi 13. sotasairaalassa Viipurissa. Hänet haudattiin Laihialle.
Espoo Bluesin SM-liigakausi 2008–2009

Espoo Blues sijoittui kaudella 2008–2009 miesten SM-liigassa lopullisessa tilastossa neljänneksi, voitti naisten SM-sarjassa mestaruuden ja voitti A-nuorten SM-liigassa mestaruuden. Blues palkittiin kauden menestyksestä Aaro Kivilinnan muistopalkinnolla.
Miehet.
Espoo Blues sijoittui SM-liigassa kaudella 2008-2009 runkosarjassa toiseksi ja hävisi lopulta KalPalle pronssiottelussa luvuin 1-2. Blues pääsi jääkiekon mestarien liigaan seuraavalle kaudelle, kun runkosarjan ensimmäiseksi sijoittunut JYP voitti mestaruuden.
Laitahyökkääjä Toni Kähkönen rikkoi yhden playoff-kauden ylivoimamaalien ennätyksen. Entistä ennätystä pitivät hallussaan nykyinen TPS-valmentaja Kai Suikkanen (Kärpät 1987) ja Jan Caloun (HIFK 1999), jotka tekivät ennätyskeväinään kuusi ylivoimamaalia. Myös keskushyökkääjä Ben Eaves takoi kaksi uutta ennätystä, eniten ylivoimapisteitä playoff-kaudella ja eniten ylivoimasyöttöjä yhdellä playoff-kaudella.
Espoon Blues osallistui myös kuluvalla kaudella jääkiekon mestarien liigaan. Alkulohkossa Bluesin kanssa oli ruotsalainen HV 71 ja sveitsiläinen SC Bern. Blues meni lohkosta jatkoon voitettuaan kaikki ottelut. Välierissä kuitenkin Blues hävisi koko turnauksen voittaneelle joukkueelle ZSC Lionsille.
Naiset.
Espoo Bluesin naiset voittivat 10. kerran mestaruuden jääkiekon naisten SM-liigassa.
A-juniorit.
Espoo Bluesin A-juniorit voittivat kaudella 2008-2009 A-junioreiden SM-liigan mestaruuden.
Saab 105

Saab 105 on ruotsalaisen SAABin vuonna 1967 markkinoille tuoma suihkuharjoituslentokone. Ensilento tapahtui 29. kesäkuuta 1963. Toissijaisesti tätä konetyyppiä kyettiin käyttämään rynnäköintitehtävissä. Ruotsin ilmavoimissa se korvasi De Havilland Vampiren tyyppinimellä SK 60. Sitä myös vietiin Itävaltaan. Kone sai lempinimen "Myrsloken" (suom. "Muurahaiskarhu").
Ulkonaisilta piirteiltään konetyyppi on melkoisen helppo tunnistettava. Siinä on niin kutsuttu kuplakuomuinen ja rinnakkain istuttava ohjaamo (vrt. DH.115 Trainer), sekä loivasti nuolimuotoiset siivet ylätasoisesti. Peräsin on T-mallinen peräsin. Volvon lisenssillä valmistamia "Turbomeca Aubisque"- RM9 suihkumoottoreita on kaksi, ja ne sijaitsevat siipien alla molemmin puolin. Kone kykenee kantamaan ulkopuolista rakettiaseistusta, taikka tykkipodeja sekä ohjuksia ja pommeja enintään 700–750 kg 6:ssa pylonissa eli ripustuspisteessä.
Ruotsin ilmavoimat tilasi kaikkiaan 150 kappaletta Saab 105-koneita eri versioina. Itävallan ilmavoimat tilasi 40 konetta, jotka olivat tyyppiä Saab 105Ö. Ne olivat moottoreiltaan tehokkaampia ja nopeampia kuin SK 60 -tyypin koneet olivat. Saab 105 oli ehdolla Suomen Ilmavoimien uudeksi suihkuharjoituskoneeksi Fouga Magisterin jälkeen, ja se tulikin valituksi neljän parhaan joukkoon. Muut kaksi tyyppiä olivat Dassault/Dornier Alpha Jet ja tšekkiläinen Aero L-39 Albatros. Italialainen Aermacchi hMB-339 tuli varsinaisen 1975 avatun kilpailun ulkopuolelta, Aermacchi-tehtaan tarjoamana. Konetyyppiä pidettiin kuitenkin jonkin verran hitaana (max. nop. 770 km/h, Turbomeca Aubisque-moottorein) ja vanhentuneena, etenkin brittiläiseen BAe Hawkiin nähden. Hawk tuli valituksi.
Ruotsin omat Sk 60 -koneet kävivät läpi laajan saneerausohjelman eli ajanmukaistamisen vuonna 1993. Ne ovat silti tulossa kohti pitkän palvelusuransa päätöstä piakkoin, sillä lentokäyttöikä loppuu niiltä pian.
Johan Nieminen

Johan Kasper Aarne Nieminen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan joukkueenjohtajana. 
Perhe ja koulutus.
Niemisen vanhemmat olivat maanviljelijä ja kauppias Jussi Nieminen ja Edla Gustaava Karro. Hänet vihittiin avioliittoon vuonna 1934 Ceri Ingrid Dagmar Söderbergin kanssa. Hän kävi viisi luokkaa Rauman suomalaisessa yhteislyseota ja suoritti yksityisesti osan kahdeksannesta luokasta samassa koulussa vuonna 1921. Hän suoritti taktiikan soveltamiskurssin Suojeluskuntain päällystökoulussa vuonna 1926 ja Taistelukoulun komppanianpäällikkökurssin vuonna 1928. 
Jääkärikausi.
Nieminen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. joulukuuta 1915, josta hänet siirrettiin pataljoonan täydennysjoukkoon 17. toukokuuta 1916. Täydennysjoukosta hänet komennettiin värväys tehtäviin suomeen. Suomessa hän ilmoittautui Uuteen metsätoimistoon, josta hän sai määräyksen matkustaa Raumalle, missä hänen tehtävänään oli kouluttaa paikallisia suojeluskuntalaisia. 
Suomen sisällissota.
Nieminen oli sisällissodan alkaessa komennettuna Vöyrin sotakouluun, missä hän toimi joukkueenjohtajana 1. komppaniassa. Sisällissodan aseellisen toiminnan alettua hän osallistui edellä mainitussa joukossa venäläisten aseistariisuntaan Ylistarossa ja Ilmajoella, Kristiinan valloitukseen sekä Paarlammin taisteluihin Ruoveden rintamalohkolla. Hänet siirrettiin huhtikuun alussa vuonna 1918 joukkueenjohtajaksi 6. Jääkärirykmentin 17. jääkäripataljoonan 1. komppaniaan ja osallistui sen mukana taisteluihin Viipurin ympäristössä. 
Sisällissodan jälkeinen aika.
Nieminen palveli sisällissodan jälkeen nuorempana upseerina 6. Jääkärirykmentistä muodostetussa Jääkäripataljoona 6:ssa, joka sai myöhemmin nimikseen ensin Jääkäripataljoona 3 ja sitten Kajaanin sissipataljoona. Nieminen oli komennettuna sissipataljoonasta Ilmavoimiin 1. heinäkuuta - 14. marraskuuta 1918 väliseksi ajaksi. Ilmavoimissa hän toimi komppanianpäällikkönä. Myöhemmin hänet siirrettiin komppanianpäälliköksi Viipurin rykmenttiin 1. komppaniaan. Rykmentissä hänet siirrettiin 1. helmikuuta 1920 alkaen saman komppanian nuoremmaksi upseeriksi ja 8. tammikuuta 1920 alkaen I pataljoonan adjutantiksi sekä 21. lokakuuta 1920 alkaen nuoremmaksi upseeriksi 1. komppanian ja edelleen niin ikään nuoremmaksi upseeriksi 9. marraskuuta 1920 alkaen 2. komppaniaan. Edellisen komppanian päälliköksi hänet nimitettiin 1. kesäkuuta 1921 alkaen. Viipurin rykmentistä hänet siirrettiin 9. kesäkuuta 1926 alkaen Keski-Suomen rykmenttiin, missä hänet sijoitettiin aluksi komppanianpäälliköksi 2. komppaniaan ja 25. tammikuuta 1928 alkaen 5. komppaniaan. Nieminen erosi armeijasta sairauden takia 28. helmikuuta 1930 ja työskenteli sen jälkeen liikealalla. Nieminen kuoli tapaturmaisesti jäätyään junan alle Viipurin lähellä Hovinmaan aseman ja Ykspään pysäkin välillä 25. toukokuuta 1937 ja hänet haudattiin Kouvolaan.
Valkea Kuulas

Valkea Kuulas on tarhaomenapuun ("Malus domestica") lajike, joka levisi Suomeen Baltiasta 1850-luvulla nimellä valkoinen kirkasomena. Sen siitepöly itää hyvin, ja siksi sitä pidetään yhtenä parhaimmista pölyttäjälajikkeista.
Tyypillinen laji ominaisuus on että malto muuttuu läpikuultavaksi hyytelömäiseksi kun hedelmä kypsyy. 
Puu tuottaa joskus siemenettömiä hedelmiä. Ensimmäisen sadon puu tuottaa kaksi- tai kolmevuotiaana, ja sadot ovat usein suuria. Maanlaadun suhteen puu ei ole vaativa ja usein se ei elä kovin vanhaksi.
Suomessa Valkea Kuulas menestyy kasvien menestymisvyöhykkeillä I, II ja III, eli suunnilleen Vaasan korkeudelle asti.
Lapitch ja taikasaappaat

Lapitch ja taikasaappaat on saksalais-kroatialainen lasten animaatiosarja vuodelta 2000. Se pohjautui vuonna 1997 tehtyyn elokuvaan Pikku Suutari seikkailee. Sarjaa tehtiin kaikkiaan 26 jaksoa. Sarja dubattiin suomeksi.
Suomenkieliset ääninäyttelijät.
Suomenkielinen toteutus: Oy PVP-Voice Ab
Jefferson Montero

Jefferson Antonio Montero Vite (s. 1. syyskuuta 1989 Babahoyo) on ecuadorilainen jalkapalloilija, joka edustaa Englannin valioliigassa pelaavaa Swansea Cityä. Hän on pelipaikaltaan vasen laitahyökkääjä, ja pelaa tarvittaessa muillakin hyökkäyspään pelipaikoilla.
Monteiro pelasi kotimaassaan Emelecissä ja toisella sarjatasolla pelanneessa Independiente JT:ssä ennen siirtoaan Eurooppaan. Hän pelasi heinäkuussa 2009 alkaneella sopimuksella espanjalaisessa Villarrealissa, kauden 2009–2010 kakkosjoukkue Villarreal B:ssä, seuraavan kauden ykkösjoukkueessa. Hän pelasi keväällä 2011 lainalla Levantessa, samoin kauden 2011–2012 Betisissä.
Monteiro pelasi meksikolaisessa Monarcas Moreliassa kaudet 2012–2014. Hän voitti Meksikon supercupin 2014. Hän siirtyi viiden miljoonan euron siirtosummalla Swansea Cityyn kesällä 2014.
Monteiro pelasi Ecuadorin maajoukkueessa ensimmäisen kerran Perua vastaan marraskuussa 2007. Ensimmäisen maaottelumaalinsa hän teki El Salvadoria vastaan toukokuussa 2009. Hän pelasi kolme ottelua MM-kilpailuissa 2014 ja Copa Américassa 2015.
Jordi Pablo Ripollés

Jordi Pablo eli Jordi Pablo Ripollés (s. 1. tammikuuta 1990 Vinaròs) on espanjalainen jalkapalloilija, joka pelasi Espanjan La Ligassa Villarrealin joukkueessa kaudella 2008–2009. Seuraavat kaksi kautta hän kuului pääsarjaseura Málagan miehistöön mutta ei päässyt pelaamaan La Ligassa. Pelipaikaltaan hän oli keskikenttäpelaaja.
Jordi Pablo siirtyi Villarrealista Málagaan kesällä 2009 nelivuotisella sopimuksella. Villarrealilla oli hänestä takaisinosto-optio kolmen ensimmäisen vuoden aikana, ja syksyllä 2011 hän pelasikin Villarrealin reservijoukkueessa. Uransa viimeiset vuodet hän pelasi alemmilla sarjatasoilla La Rodan, Mirandésin ja Socuéllamosin joukkueissa. Hän lopetti uransa syksyllä 2016 La Rodassa.
Jordi Pablo edusti Espanjaa alle 17-vuotiaiden MM-kilpailuissa 2007 ja alle 19-vuotiaiden EM-kilpailuissa 2009.
Kiipijäkalat

Kiipijäkalat (Anabantidae) on Anabantiformes-lahkoon kuuluva kalaheimo, josta tunnetaan yli kolmekymmentä lajia. 
Heimon eri lajit ovat 3,5–30 senttimetrin pituisia. Niiden selkä- ja peräevät ovat huomattavan pitkät, ja kalat ovat yleensä joko yksivärisen ruskeita tai eri ruskean sävyin kirjottuja.
Kiipijäkalat ovat makeiden ja joskus murtovesien kaloja, jotka ovat sopeutuneet elämään vähähappisissa vesissä. Niillä on päässään labyrinttielin, jonka avulla ne voivat hengittää happea ilmasta. Kaloja nähdään haukkomassa ilmaa veden pinnalla. Ne voivat myös kavuta rannalle ja liikkua maalla lyhyitä matkoja.
Heimon neljästä suvusta kiipijäkalat ("Anabas") on levittäytynyt Itä- ja Etelä-Aasiaan, "Ctenopoma" ja "Microctenopoma" puolestaan elävät trooppisessa Afrikassa, ja kaksilajinen "Sandelia" on eteläafrikkalainen suku.
JaMZ

JaMZ (, "Jaroslavlin moottoritehdas") on venäläinen dieselmoottorivalmistaja. Tuotantolaitos sijaitsee Jaroslavlissa. Moottorien käyttökohteet ovat muun muassa raskaat työkoneet, laivat, dieselgeneraattorit sekä panssarivaunut ja muut sotilasajoneuvot.
Tehtaan perusti Vladimir A. Lebedev vuonna 1916 autojen ja ambulanssien valmistusta varten. Neuvostoliiton aikana yritys kansallistettiin ja siellä valmistettiin kuorma- ja linja-autoja.
Toisen maailmansodan aikana tehtailla valmistettiin tykinvetotraktoreita.
Sodan jälkeen tehtaalla keskityttiin dieselmoottorien valmistukseen. Asiakaskunta koostui pääasiassa Neuvostoliiton alueen raskaan kaluston valmistajista ja telakoista.
Sovelluksia.
Seuraavat yritykset ovat käyttäneet tuotteissaan JaMZ-dieselmoottoreita.
Novica Veličković

Novica Veličković (, s. 5. lokakuuta 1986 Belgrad, Jugoslavia) on serbialainen koripalloilija.
Ura.
Veličković aloitti uransa KK Drvomarketin junorijoukkueissa. Sieltä hän siirtyi KK Zemuniin vuosiksi 1998–2001. Vuonna 2001 KK Partizan kiinnostui hänestä ja Veličković hankittiin seuraan. Hän pelasi seuran juniorijoukkueissa kunnes teki debyyttinsä ykkösjoukkueen kanssa kaudella 2004–2005. Hän teki ensiesiintymisensä Serbian maajoukkueen kanssa EM-kisoissa 2007. Kaudella 2008–2009 hänet palkittiin Euroliigassa Nouseva tähti -palkinnolla.
Kesäkuussa 2009 Veličković siirtyi kaksivuotisella sopimuksella Espanjan ACB-liigan Real Madridiin. Sopimuksessa oli myös yhden vuoden lisäoptio. Veličković edusti seuraa vuoteen 2012 asti ja pelasi kaudella 2012–2013 serbialaisessa KK Mega Vizurassa. Vuonna 2013 hän siirtyi saksalaiseen Brose Basketsiin.
Harold Sakata

Toshiyuki ”Harold” Sakata (1. heinäkuuta 1920 Holualoa, Havaiji, Yhdysvallat – 29. heinäkuuta 1982 Honolulu, Havaiji,Yhdysvallat) oli amerikanjapanilainen showpainija, painonnoston olympiamitalisti ja näyttelijä. Hän näytteli muun muassa elokuvan "007 ja Kultasormi" mykkänä hattua heittävänä Oddjobina. Hänen showpainijanimensä oli Tosh Togo. Sakata kuoli syöpään vuonna 1982.
Sakata voitti Lontoon olympialaisissa 1948 painonnostossa raskaan keskisarjan olympiahopeaa yhteistuloksella 380 kg.
Pelastusristeilijä Harmaja

Pelastusristeilijä Harmaja oli Suomen Meripelastusseuran käytössä ollut Helsingin kaupungin omistama pelastusalus. Alus siirtyi 1980-luvulla Meripelastusseuran omistukseen.
Alus valmistui Wärtsilän Vaasan telakalla vuonna 1956 Sen runko oli terästä ja kansirakenteet alumiinia. Koneteholtaan alus oli 2 x 225 hevosvoimaa. Siinä oli kaksi potkuria ja erillinen apukone sähkön kehittämistä varten. Siihen asennettiin ensimmäisenä pelastusaluksena jo telakalla tutka. Aluksessa oli 8000 litran minuuttitehoinen palopumppu joka syötti keulakannelle asennettua vesitykkiä. Tätä varustusta tarvittiin keväällä 1965, kun Hietalahden telakalla rakenteilla ollut m/s Finnhansa syttyi palamaan varustelulaiturissa hitsauskipinästä. "Harmaja" ja Helsingin vakinaisen palokunnan palovene "Meri 22" jäähdyttivät palavaa alusta tuntikausien ajan vesitykkiensä avulla.
Aluksessa oli alkuaikoina palkattu miehistö, mutta vuoteen 1980 mennessä se siirtyi kokonaan vapaaehtoisten hoitoon. Talvella 1980 aluksen oma generaattori sekä sähköjohdotukset uusittiin kokonaan sekä alus maalattiin sisältä täysin. Alukseen asennettiin samassa yhteydessä takakannelle myös nosturi. 
Tästä remontista johtuen alus pääsikin hiukan normaalia myöhemmin liikenteeseen sinä keväänä 
Alus sai Kuopiossa 10.7.2000 uuden nimen "Herman Saastamoinen". Se myytiin Ruotsiin 2006.
Pine Ridge (Arkansas)

Pine Ridge on kunnallishallinnoton alue Montgomeryn piirikunnassa, Arkansas'ssa Yhdysvalloissa. Paikkakunnan alkuperäinen nimi oli Waters, ja se oli nimetty paikallisen liikemiehen Henry M. Watersin mukaan vuonna 1886. Paikkakunta toimi esikuvana Lum and Abner -radiosarjan Pine Ridgelle, ja vuonna 1936 Waters muutti nimensä sarjan kunniaksi. Pine Ridgessä on toiminut Lum and Abner -museo vuodesta 1971 alkaen. Se sijaitsee A. A. McKinzien vuonna 1904 rakentamassa kaupparakennuksessa, ja se liitettiin liittovaltion suojeltavien kohteiden National Register of Historic Places -luetteloon 1984. Myös James Richard Huddlestonin 1909 rakentama kaupparakennus on suojelukohteiden joukossa.
Naisten Suomi-sarja

 Naisten Suomi-sarja on Suomen naisjääkiekkoilun kolmanneksi korkein sarjataso. Sitä ylempänä on Naisten Mestis.
Sarjajärjestelmä.
"Suomi-Sarjan karsinta pelataan alueellisina / ylialueellisina. Sarjaan pääsevät kaikki ilmoittautuneet joukkueet. Sarjan pelaamistapa päätetään ilmoittautumisten jälkeen. Sarjan seitsemän parasta pääsee Mestiksen alempaan jatkosarjaan. Loput jatkavat Suomi-Sarjan jatkosarjassa. Kaikki jatkosarjan joukkueet selviävät loppusarjaan jossa pelataan Suomi-Sarjan voitosta yhdessä Mestiksen alemmasta jatkosarjasta tulevien neljän joukkueen kanssa."
SaimaaHoliday

SaimaaHoliday on usean luontomatkailu- ja majoitusyrityksen muodostama yritysverkosto Suomessa Saimaan rannalla. Kohteet sijaitsevat Linnansaaren kansallispuiston ympärillä Rantasalmella ja Oravissa. SaimaaHoliday-yritysverkosto hyödyntää Linnansaaren kansallispuiston ja sitä ympäröivien järvialueiden luontomatkailulle tarjoamia mahdollisuuksia.
SaimaaHoliday on rekisteröity tuotemerkki, jonka omistaa verkoston toimintaa koordinoiva yhdistys. Jäseniä ovat Lomakeskus Järvisydän, Saimaan Eräpalvelu Oravi Oy, Oravin Kyläkauppa Oy, Loma-Oravi Oy, PV-Group ja Lomasydän Oy. Yhdistyksen jäsenet ovat oikeutettuja ja sitoutuneita käyttämään tuotemerkkiä markkinoinnissaan. Investoinnit ovat kohdistuneet uusiin tuotteisiin, erityisesti retkiluisteluun ja melontaan sekä majoituskapasiteetin lisäämiseen. Vuonna 2009 aloitti toimintVerkoston tarkoituksena . Vuonna 2009 avattiin Oravissa luontomatkailu- ja retkiluisteluhotelli.. 
Sulan veden kaudella pääaktiviteetteina on kalastus, melonta, veneily ja luonnontarkkailu. Saimaan Haukivedellä voi opastetuilla retkillä lähteä tarkkailemaan saimaannorppaa. Melontaa voi harrastaa Linnansaaren ja Koloveden kansallispuistoissa. Talvisin Oravin ja Rantasalmen välissä kulkee retkiluistelureitti. Luontoretkeilyn lisäksi kohteista löytyvät majoitustilat, ravintolapalvelut sekä opas- ja välinevuokrapalvelut. 
Vuonna 2010 SaimaaHoliday-verkosto valittiin EDEN matkakohdekilpailun voittajaksi tuon vuoden vesistömatkailukohteiden teemassa.. Arviointiryhmän näkemyksen mukaan Saimaa Holiday on järvialueen merkittävin yritysyhteistyöverkosto, jolla on kattavin ohjelmapalvelutarjonta. Kohde on sitoutunut kestävään kehittämiseen jo yhteistyössään kansallispuistojen puistojen kanssa. Lisäksi yritysverkosto on kehittänyt palvelutarjontaa kaikille vuodenajoille. Toiminta on sopusoinnussa seudun, maakunnan ja kansallistenkin matkailunkehittämislinjausten kanssa. Kohteen kehittäminen on ollut määrätietoista ja tulevaisuuden suunnitelmat ovat määrätietoisia.
Iconclass

Iconclass on järjestelmä taideteosten (varsinkin länsimaisen, klassisen ja kristityn tradition piirissä) luokittelemiseksi aiheen tai ikonografian mukaan. Järjestelmän keksi ja suunnitteli Henry van der Waal vuonna 1944 ollessaan keskitysleirillä. Sen saattoi loppuun ja toimitti L.D. Couprie ja R.H. Fuchs. Järjestelmän on julkaissut ja sitä pitää yllä Hollannin kuninkaallinen taide- ja tiedeakatemia Amsterdamissa. 
Iconclass on olemassa julkaistuina manuaaleina: (seitsemän volyymiä 1974-1981), bibliografiana (seitsemän volyymiä 1973-1983) ja aakkosjärjestyksessä olevana luettelona. Se on hierarkkisesti järjestetty kokoelma objekteja, henkilöitä, tapahtumia ja abstrakteja ajatuksia, jotka voivat olla kuvan aiheita. Sitä käyttävät taidehistorioitsijat, tutkijat ja kuraattorit kuvatakseen, luokitellakseen ja tarkastellakseen kuvien aiheita eri medioissa, kuten maalauksissa, piirustuksissa ja valokuvissa. 
Iconclassia voivat käyttää lukuiset instituutiot eri puolilla maailmaa kokoelmiensa kuvaamiseksi ja luokittelemiseksi standardisoidusti. Käyttäjinä voi olla taidehistorioitsijoita tai museoissa kävijöitä, jotka käyttävät Iconclassia etsiäkseen ja saadakseen kuvia näistä kokoelmista. Iconclassia käytetään myös tutkimusvälineenä kokonaisten näkymien merkitysten tai erilaisten kuvassa olevien elementtien tunnistamiseksi. 
Iconclass on saatavana painettuna editiona tai CD-romina (eri kielillä). Lisäksi siihen voi saada verkkoselaimen.
Jukka Väisänen

Jukka Väisänen on suomalainen muusikko, musiikinopettaja, säveltäjä ja kuoronjohtaja. Väisänen on esiintynyt pianistina sekä hanuristina mutta myös laulajana, kitaristina, basistina ja rumpalina sekä kapellimestarina ja kuoronjohtajana. 
Tanssijana Jukka Väisänen on voittanut kilpatanssin 10-tanssin Suomen Mestaruuden vuonna 2011 Heli Väisäsen kanssa, yli 35-vuotiaitten sarjassa. Vuonna 2013 pari voitti Latin SM-tittelin. 10-tanssin MM-kisoissa pari on sijoittunut sijoille 24 sekä 28. Vuonna 2016 Väisänen saavutti MM-voiton Cavalieros-tanssiryhmän kanssa, IDO:n Latin Show Dance aikuissarjan kilpailussa Pietarissa.
Opettajaura.
Väisänen on valmistunut Sibelius-Akatemiasta musiikinopettajaksi ja pianonsoiton opettajaksi opiskellen pianonsoittoa myös Göteborgin yliopistossa. Hän on valmistunut myös pop/jazzmusiikin pianonsoitonopettajaksi Pop &amp; Jazz Konservatoriosta. Väisänen on työskennellyt Metropolia Ammattikorkeakoulun Pop/jazzmusiikin koulutusohjelmassa lehtorina vuodesta 2002 lähtien. Vuodesta 2014 lähtien Väisänen on toiminut Metropolia AMKn ja YAMK-tutkinnon tutkintovastaavan tehtävissä.
Musiikkiura.
Väisänen säveltää pääasiassa pop/rock- ja viihdemusiikkia sekä myös jazz- ja lastenmusiikkia. Väisänen on myös sanoittaja ja tekee kuorosovituksia. Väisänen on toiminut erilaisissa kokoonpanoissa instrumentalistina ja esiintyy myös trubaduurina ja tanssijana. Äänitteillä Väisänen on esiintynyt lähinnä pianistina sekä hanuristina.
Kamel Chafni

Kamel Chafni (, s. 11. kesäkuuta 1982 Bordeaux, Ranska) on marokkolainen jalkapalloilija, pelipaikaltaan keskikenttäpelaaja. Hän edustaa Ligue 1:ssä pelaavaa Stade Brestois'ta.
Maajoukkueura.
Chafni on edustanut Marokkoa vuodesta 2008 lähtien. Hän pelasi ensimmäisen maaottelunsa 20. elokuuta 2008 Beniniä vastaan.
Remanenssi

 
Remanenssi eli jäännösmagnetismi (tunnus BR) on aineen ominaisuus, joka mittaa aineeseen jäävää magnetoitumaa ulkoisen magneettikentän poistuessa. Jos aineella on suuri remanenssi, sitä voidaan käyttää kestomagneettina. Remanenssilla on sama yksikkö kuin magneettivuon tiheydellä eli tesla.
Idylli

Idylli (, pieni kuva) rauhaisa, tunnelmallinen olotila.
Kirjallisuudessa.
Kertomarunouden lajina idylli kuvailee sopusointuista luonnonläheisyyttä ja sen tuomaa rauhaisaa onnea. Idylli tavallisesti kuvailee ja ihannoi yksinkertaisia maalaisoloja ja tavalliselle kansalle ominaista elämää.
Runoudessa idyllin esikuvia ovat olleet esimerkiksi Ruutin kirja Raamatussa ja antiikin aikaisen kreikkalaisen runoilija Theokritoksen doorilaisella murteella kirjoittamat heksametrisäkeiset paimenrunot, joissa hän kuvaili sisilialaisten paimenten elämää usein aiheenaan rakkaus. Theokritoksen esikuvana olivat kreikkalainen paimenrunous eli bukolinen runous ja sisilialaiset kansanlaulut. Roomalaisen runoilija Vergiliuksen eklogien esikuvana olivat puolestaan Theokritoksen runot. Keskiajalla muun muassa 1300-luvulla elänyt italialainen Francesco Petrarca taas jäljitteli edeltäjiään.
Idyllejä on kirjoitettu niin renessanssin, klassismin kuin esiromantiikankin aikana. Tämän lajityypin kukoistuskausi sijoittuu renessanssin ja barokin aikaan ja ilmentyy paimenrunoudessa. Idyllejä loivat muun muassa italialaiset Jacopo di Sannazaro, Giovanni Battista Guarini, Torquato Tasso, portugalilais-espanjalainen Jorge de Montemayor ja espanjalainen Miguel de Cervantes. Lajityypin vahvin edustaja oli 1700-luvulta alkaen niin sanottu idyllieepos, jollaisia kirjoittivat sveitsiläinen Salomon Gessner ja saksalaiset Johann Wolfgang von Goethe, Ewald von Kleist ja Johann Heinrich Voss sekä suomalainen Johan Ludvig Runeberg, jonka teoksia ovat "Hirvenhiihtäjät", "Hanna" ja "Jouluilta". Myöhemminkin idyllirunoutta on kirjoitettu, mutta harvanlaisesti. Sitä edustavat esimerkiksi saksalaisen Nobel-kirjailija Gerhart Hauptmannin teos "Anna", saksalaisen Nobel-kirjailija Thomas Mannin teokset "Herra ja koira" ja "Gesang vom Kindchen" sekä Eino Leinon kertomaruno "Vanha pappi" vuodelta 1921.
Kuvataiteessa.
Kuvataiteessa idylli on harmonisen olotilan, paikan, seudun tai maiseman kuvaaminen, varsinkin ihannoitu maisema ja maalaiselämän kuvaus. 
Idyli voi tarkoittaa myös taidetta, joka usein kuvaa idealisoiden esimerkiksi perhe-elämää, työtä tai muuten levollista olemassaoloa.
Idylli saattaa olla maalaus, jossa kuvataan paimen eläimineen maaseutuympäristössä. Kuvaus on luonnonmukaista, maalauksen kolme osa-aihetta – paimen, eläin ja ympäristö – ovat harmonisessa ykseydessä, joka estää kuvaa olemasta joko maisema, genremaalaus tai vain yksinkertaisesti kuva eläimestä. Tällaisessa kokonaisuudessa luonto kuvataan usein koruttomalla, realistisella tavalla. Tällaisten kuvien henkilöt ovat usein yksinkertaisia, jotka asuvat sivistymättömissä olosuhteissa, he luonnehtivat naivisuutta ajattelussaan ja kuitenkin elävät onnellisina ja iloisina. Esitystapa ei ole koominen, vaan tunteellinen, joskus sentimentaalinen.
Kirjassaan "Landscape and Memory" Simon Schama jakaa arkadiat idyllisiin ja villeihin ja toteaa: 
Musiikissa.
Musiikkiin nimitys idylli on lainattu kirjallisuudesta. Sillä tarkoitetaan melko suppeaa ja rauhallista soitinsävellystä, joka tunnelmaltaan viittaa luontoon tai maalaisympäristöön.
Bromeliat

Bromeliat ("Bromelia") on ananaskasvien heimoon kuuluva kasvisuku, johon kuuluu yli 50 pääasiassa Amerikan trooppisilla ja subtrooppisilla alueilla esiintyvää lajia. Useimmat lajit ovat päällyskasveja, ja ne kasvavat etenkin puiden rungoilla ja oksilla. Ne saavat kaiken tarvitsemansa ilmasta käsin sateen ja erilaisen putoavan orgaanisen aineksen muodossa, ja niiden juurten ainoa tehtävä on kiinnittää kasvi alustaansa.
Bromelioiden sisäkkäin kasvavien pitkien lehtien tyvet muodostavat suppilon, johon kertyvää sadevettä kasvi käyttää hyväkseen. Joidenkin lajien sitkeistä lehdistä saadaan kasvikuitua, josta tehdään köysiä, kasseja, mattoja ja muita karkeita tekstiilejä. Toisia kasvatetaan koristekasveina. Kukkakaupassa "Bromelia"-suvun lajeja kutsutaan joskus timanttiananaksiksi tai ananaskasveiksi – tosin myös "Guzmania"-suvun lajeja kutsutaan timanttiananaksiksi.
Suku on saanut nimensä ruotsalaisen kasvitieteilijän, Olof Bromeliuksen (k. 1705) kunniaksi.
Gospić

Gospić on kaupunki Kroatiassa Lika-Senjin vuoristoseudulla. Kaupungin asukasluku on vajaat 13 000.
Historia.
Ensimmäinen maininta kaupungista on vuodelta 1263 nimillä "Kaseg" ja "Kasezi". Kaupungin nykyisestä nimestä on ensimmäinen maininta vuodelta 1604. Gospićin kaupunki kärsi pahasti 1990-luvun Kroatian sodassa.
Nakamikado

Nakamikado (, 14. tammikuuta 1702 – 10. toukokuuta 1737) oli perinteisen vallanperimysjärjestyksen mukaan Japanin 114. keisari. Hänen hallituskautensa kesti vuodet 1709–1735.
Ennen valtaannousuaan hänen henkilökohtainen nimensä ("imina") oli Yasuhito () ja arvonimensä Masu-no-miya (). 
Nakamikadosta tuli kruununprinssi vuonna 1708, vaikka hän oli alun perin perheensä vasta viides syntynyt poikalapsi. Kun keisari Higashiyama luopui kruunusta vuonna 1709, nousi tuolloin vasta 7-vuotias Nakamikado keisariksi. Koska Nakamikado oli vielä liian nuori hallitsijaksi, hallitsivat aluksi hänen isänsä Higashiyama ja isoisänsä Reigen hänen nimissään. 
Nakamikadon hallintokaudella välit todellista valtaa Japanissa pitäneeseen Tokugawa-shōgunaattiin olivat melko hyvät. Keisari luopui kruunusta vuonna 1735 esikoispoikansa Sakuramachin hyväksi. Nakamikado kuoli vuonna 1737, vain 35-vuotiaana.